المدن اليونانيه فى الصعيد

المدن اليونانيه فى صعيد مصر كانت مراكز استيطان ضخمة اتأسست في العصر البطلمي والعصر الروماني في الصعيد والاستيطان الواسع ده كان ليه تأثير مباشر على شكل وثقافة السكان المحليين لدرجة إنه غير لون بشرتهم مع الوقت من البشرة السوداء إلى البشرة البيضاء نتيجة للاختلاط السكاني الكبير ومن أشهر المدن اليونانية في الصعيد كانت مدينة أنتينوبوليس ومدينة بطلمية.

 مدينة أنتينوبوليس 
مدينة أنتينوبوليس هي مدينة أسسها الإمبراطور الروماني هادريان لأنه كان معجب بالحضارة اليونانية القديمة وكان عايز يعمل مركز جديد في صعيد مصر عشان ينشر الحضارة اليونانية هناك. المدينة كانت موجودة على الضفة الشرقية لنهر النيل جنوب ملوي في محافظة المنيا.
اتأسست المدينة سنة 130 ميلادي على اسم أنتينوس، اللي كان من ضمن حاشية هادريان وكان معاه في رحلته لمصر وغرق هناك. هادريان حب يخلد ذكراه، فأسس المدينة دي على اسمه، وبعد كده بقى معبود للمدينة باسم أوزير أنتينوس.
هادريان ادى المدينة دي امتيازات كتير، وده خلاها تجذب عدد كبير من اليونانيين للاستقرار فيها واستوطن فيها عدد كبير جدا من اليونانيين.

استوطن عدد كبير جدا من اليونانيين في المدينة لانها كانت مدينة يونانية في الاساس ومخصصة ليهم والإمبراطور هادريان ادى المدينة دي امتيازات كتير، زي توزيع الأراضي الزراعية على السكان، وكمان سمح لهم يتجوزوا من مصريات. يمكن كان عايز كده عشان يخلق جيل جديد دماؤه مصرية ويونانية في نفس الوقت. الحاجة دي كانت مخصوصة لمدينة أنتينوبوليس ومفيش أي مدينة يونانية تانية كان عندها الامتياز ده.

كمان اداهم حق الإعفاء من الضرائب زي ضريبة الرأس، ومكتفاش بكده بس، ده كمان عمل طريق للقوافل يربط المدينة دي بميناء برنيكي على البحر الأحمر، وده خلى للمدينة مصدر اقتصادي مهم. وبالنسبة للحكم، حط للمدينة دستور وكمان كان ليها حكم ذاتي ومجلس بولي خاص بيها.

الناس اللي سكنوا فيها كانوا أغلبهم يونانيين ورومان.

 مدينة بطلمية 
مدينة بطلمية أو بطلميس (Ptolemais Hermiou) هي مدينة يونانية اتأسست في العصر البطلمي في صعيد مصر واللي أسسها هو بطليموس الأول وموقعها حاليا بيقع في مركز المنشأة في محافظة سوهاج.

المدينة اتبنت عشان يستوطن فيها اليونانيين واستوطن عدد كبير جدا من اليونانيين فيها.

طبقا لستربو، كانت أكبر مدينة في منطقة طيبة وكمان كان ليها دستور خاص بيها ومجلس فيه قضاة منتخبين وقضاة بشكل لا يختلف عن مجلس المدينة اليونانية التقليدية.

جابوا مستوطنين يونانيين للمدينة من البيلوبونيز وشمال اليونان. المدينة كان فيها معابد للالهة اليونانية والمصرية زي زيوس وديونيسوس وإيزيس، وكمان لطائفة عبدة السلالة البطلمية. وكمان كان فيها مسرح ورابطة للممثلين.

 شوف كمان 
مدينة أنتينوبوليس
مدينة بطلمية

 مصادر 

تصنيف:تاريخ مصر البطلميه
تصنيف:تاريخ مصر الرومانيه
تصنيف:مدن مصريه
تصنيف:مدن قديمه